ทร.จัดหนัก มื้อเช้าที่อ่าวดงตาล ฟื้นฟูร่างกาย 134 คนไทย กลับจากอู่ฮั่น
ทร.ส่งภาพ มื้อเช้า ณ อ่าวดงตาล ฟื้นฟูสุขภาพร่างกาย เสริมภูมิคุ้มกัน 134 คนไทยกลับจากอู่ฮั่น ระหว่างการเฝ้าติดตามอาการ 14วัน เน้นโปรตีน จัดหนักทั้งปลาสลิดบางบ่อ พะแนงหมูซี่โครงตุ๋นยาจีนวันที่ 6 ก.พ.63 กองทัพเรือ ได้เปิดเมนูเด็ดอาหารเช้า มีปลาสลิดทอดบางบ่อ พะแนงหมู ซี่โครงหมูตุ๋นยาจีน ข้าวสวยและของหวานเป็นขนมเค้กช็อกโกแลต ส้มนอกจากนี้ ยังมีอาหารมังสวิรัติ เมนูไข่เจียว ผัดถั่วลันเตา ต้มจืดเต้าหู้ ข้าวสวยและของหวานขนมเค้กช็อกโกแลต-ส้ม ที่เตรียมไว้คอยบริการให้กับชาวไทยกลับจากอู่ฮั่น 134 ชีวิต(4 คนพักรักษาตัวอยู่ที่ โรงพยาบาลสมเด็จพระนางเจ้าสิริกิติ์) ในพื้นที่กักกัน ห้องพักรับรอง กิจการอาคารรับรองกองทัพเรือ อ่าวดงตาล อ.สัตหีบ จ.ชลบุรี ได้รับประทานอาหารไทย ที่มีรสชาติอร่อยและมีประโยชน์ต่อร่างกาย ในการเฝ้าระวังติดตามอาการเป็นเวลา 14 วันส่วนเมนูของมื้อเย็นของวันนี้ 5 ก.พ ที่ผ่านมา เป็นอาหารเน้นโภชนาการกับสุขภาพ โดยมีเมนูอาหาร 5 ชนิด ได้แก่ น้ำพริกกะปิ ปลาทู ผัก ต้มจืดฟักตุ๋นน่องไก่ คั่วกลิ้งหมู ข้าวสวย ผลไม้ เพื่อเสริมสร้างให้ร่างกายสามารถสร้างภูมิคุ้มกันโรคต่างๆ และสามารถฟื้นตัวได้เร็วขึ้นสำหรับอาหารทุกมื้อจะมีพืชผัก และผลไม้ ซึ่งจะเป็นแหล่งวิตามินและแร่ธาตุที่มีความจำเป็นต่อร่างกาย มีใยอาหาร ซึ่งจะสร้างความเจริญเติบโต และช่วยซ่อมแซมส่วนที่สึกหรอ
ทร.ส่งภาพ มื้อเช้า ณ อ่าวดงตาล ฟื้นฟูสุขภาพร่างกาย เสริมภูมิคุ้มกัน 134 คนไทยกลับจากอู่ฮั่น ระหว่างการเฝ้าติดตามอาการ 14วัน เน้นโปรตีน จัดหนักทั้งปลาสลิดบางบ่อ พะแนงหมู ซี่โครงตุ๋นยาจีน
ไวรัสโคโรนา,ไวรัสโคโรน่า,ไวรัสโคโรนาสายพันธ์ุใหม่,ข่าวทั่วไป